% ISB File: Gumrah_1963.txt, dated: May 27, 2005

\startsong
\stitle{aap aaye to Kayaal\-e\-dil\-e\-naashaad aayaa}%
\film{Gumraah}%
\year{1963}%
\starring{Ashok Kumar, Sunil Dutt, Mala Sinha, Shashikala}%
\singer{Mahendra Kapoor}%
\music{Ravi}%
\lyrics{Sahir}%

% Contributor: K Vijay Kumar
% Transliterator: K Vijay Kumar

\printtitle
#indian

aap aaye to Kayaal-e-dil-e-naashaad aayaa
kitane bhuule hue zakhmo.n kaa pataa yaad aayaa
aap aaye   \threedots

aap ke lab pe kabhii apanaa bhii naam aayaa thaa
shokh nazaro.n se muhabbat kaa salaam aayaa thaa
umr bhar saath nibhaane kaa payaam aayaa thaa
aapako dekh ke vo ahad-e-vafaa yaad aayaa
kitane bhuule hue zakhmo.n kaa pataa yaad aayaa
aap aaye   \threedots

ruuh me.n jal uThe bujhatii huii yaado.m ke diye
kaise diivaane the ham aapako paane ke liye
yuu.N to kuchh kam nahii.n jo aapane ahasaan kiye
par jo maa.Nge na paayaa vo silaa yaad aayaa
kitane bhuule hue zakhmo.n kaa pataa yaad aayaa
aap aaye   \threedots

aaj vo baat nahii.n phir bhii koii baat to hai
mere hisse me.n ye halkii sii mulaaqaat to hai
Gair kaa ho ke bhii ye husn mere saath to hai
haay kis vaqt mujhe kab kaa gilaa yaad aayaa
kitane bhuule hue zakhmo.n kaa pataa yaad aayaa
aap aaye   \threedots

#endindian
\endsong

% _End_of_Lyrics

\startsong
\stitle{chalo ik baar phir se, ajanabii ban jaaye.n ham dono.n}%
\film{Gumraah}%
\year{1963}%
\starring{Ashok Kumar, Sunil Dutt, Mala Sinha}%
\singer{Mahendra Kapoor}%
\music{Ravi}%
\lyrics{Sahir}%

% Transliterator: Avinash Chopde (avinash@acm.org)
% Credits: C. S. Sudarshana Bhat (cesaa129@utacnvx.uta.edu)
%          Venkatasubramanian K Gopalakrishnan (gopala@cs.wisc.edu)
%          Preetham Gopalaswamy (preetham@src.umd.edu)
% Editor: Anurag Shankar (anurag@astro.indiana.edu)

\printtitle
#indian

chalo ik baar phir se, ajanabii ban jaae.n ham dono
chalo ik baar phir se \threedots

na mai.n tumase koI ummiid rakhuu.N dilanavaazii kii
na tum merii taraf dekho galat a.ndaaz nazaro.n se
na mere dil kii dha.Dakan la.Dakha.Daaye merii baato.n se
na zaahir ho tumhaarii kashm\-kash kaa raaz nazaro.n se
chalo ik baar phir se \threedots

tumhe.n bhii koI ulajhan rokatii hai peshakadamii se
mujhe bhii log kahate hai.n ki ye jalave paraae hai.n
mere hamaraah bhii rusavaaiyaa.n hai.n mere maajhii kii \- 2
tumhaare saath bhii guzarii huii raato.n ke saaye hai.n
chalo ik baar phir se \threedots

taarruf rog ho jaaye to usako bhuulanaa behatar
taalluk bojh ban jaaye to usako to.Danaa achchhaa
vo afasaanaa jise a.njaam tak laanaa naa ho mumakin \- 2
use ek khuubasuurat mo.D dekar chho.Danaa achchhaa
chalo ik baar phir se \threedots

#endindian
\endsong

% _End_of_Lyrics

\startsong
\stitle{ek thii la.Dakii merii sahelii ... ek paradesii duur se aayaa ... ye mat socho kal kyaa hogaa}%
\film{Gumrah}%
\year{1963}%
\starring{Ashok Kumar, Sunil Dutt, Mala Sinha}%
\singer{Asha}%
\music{Ravi}%
\lyrics{Sahir}%

% Contributor: BOL ANAMOL #12082 [V S Rawat]
% Song courtesy: http://www.indianscreen.com (Late Shri Amarjit Singh)

\printtitle
#indian

ek thii la.Dakii merii sahelii
saath palii aur saath hii khelii
phuulo.n jaise gaal the usake
resham jaise baal the usake

ham usako gu.Diyaa kahate the
ra.ngo.n kii pu.Diyaa kahate the
saarii thii mujhe pyaarii thii wo
nanhii.n raajakulaarii thii wo

ek din usane bholepan se
puuchhaa ye paapaa se jaa ke
ab mai.n Kush rahatii huu.N jaise
sadaa hii kyaa Kush rahuu.Ngii aise

paapaa bole merii bachchii
baat bataa_uu.N tujh ko sachchii
kal kii baat naa ko_ii jaane
kahate hai.n ye sabhii siyaane

( ye mat socho kal kyaa hogaa
jo bhii hogaa achchhaa hogaa ) \-2

bachapan biitaa aa_ii jawaanii
la.Dakii ban ga_ii ruup kii raanii
##college## me.n iThalaatii phiratii
bal khaatii laharaatii phiratii

ek sundar cha.nchal la.Dake ne
chhup\-chhup kar chupake\-chupake se
la.Dakii kii tasviir banaa_ii
aur ye kah kar use dikhaa_ii

is par apanaa naam to likh do
chhoTaa saa paiGaam to likh do
la.Dakii pahale to sharamaa_ii
phir man hii man me.n muskaa_ii

ik din usane bholepan se
puuchhaa ye apane saajan se
ab mai.n Kush rahatii huu.N jaise
sadaa hii kyaa Kush rahuu.Ngii aise

usane kahaa kii merii raanii
itanii baat hai maine jaanii

kal kii baat naa ko_ii jaane
kahate hai.n ye sabhii siyaane

( ye mat socho kal kyaa hogaa
jo bhii hogaa achchhaa hogaa ) \-3

% part 2

uu.N huu.N \-2

ik paradesii duur se aayaa
la.Dakii par haq apanaa jataayaa
ghar waalo.n ne haamii bhar dii
paradesii kii marazii kar dii

pyaar ke waade huye naa puure
rah gaye saare Kaab adhuure
chho.D ke saathii aur hamasaaye
chal dii la.Dakii des paraaye

do baa.Nho.n ke haar ne rokaa
vaado.n kii diiwaar ne rokaa
ghaayal dil kaa pyaar pukaaraa
aa.Nchal kaa har taar pukaaraa

par la.Dakii kuchh mu.Nh se naa bolii
patthar ban kar Gair kii ho lii
ab gumasum hairaan sii hai wo
mujhase bhii anajaan sii hai wo

jab bhii dekho chup rahatii hai
kahatii hai to ye kahatii hai

kal kii baat naa ko_ii jaane
kahate hai.n ye sabhii siyaane

( ye mat socho kal kyaa hogaa
jo bhii hogaa achchhaa hogaa ) \-3

#endindian
\endsong

% _End_of_Lyrics

\startsong
\stitle{in havaao.n me.n ... tujhako meraa pyaar pukaare}% 
\film{Gumraah}%
\year{1963}%
\starring{Sunil Dutt, Mala Sinha, Ashok Kumar}%
\singer{Mahendra Kapoor, Asha}%
\music{Ravi}%
\lyrics{Sahir}%

% Contributor:  Reeta Sinha (librs@unix.cc.emory.edu)
% Transliterator: Ravi Kant Rai (rrai@plains.nodak.edu)
% Editor: Anurag Shankar (anurag@astro.indiana.edu)

\printtitle
#indian

% (1st 2 stanzas only) 
in havaao.n me.n, in fizaao.n me.n tujhako meraa pyaar pukaare 
aajaa aajaa re, tujhako meraa pyaar pukaare 

ruk nA paauu.n mai.n, khichatii aauu.n mai.n, dil ko jab diladaar pukaare 
aajaa aajaa re tujhako meraa pukaare 

tujhase ra.ngat, tujhase mastii in jharano me.n, in phuulo.n me.n 
tere dam se merI hastii jhuule chaahat ke jhuulo.n me.n 
machalii jaaye.n shokh uma.nge, do baaho.n kA haar pukaare 
aajaa aajaa re 

dil me.n tere dil kii dha.Dakan, aa.Nkh me.n terI aa.Nkh kA jaadu 
lab par tere lab ke sa.ng, saa.Ns me.n terI saa.Ns kii khushabuu 
zulfo.n kA har pe.nch bulaaye, A.Nchal kA har taar pukaare 
aajaa aajaa re, tujhako meraa pyaar pukaare 

% Although the mood shifts, I find the "sad" version just a tad nicer...
% (1st 2 stanzas again) !<
in havaao.n me.n, in fizaao.n me.n tujhako meraa pyaar pukaare 
aajaa aajaa re, tujhako meraa pyaar pukaare 

ruk nA pAuu.n mai.n, khi.nchatI aauu.n mai.n 
dil ko jab diladaar pukaare 

lauT rahii hai.n merI sadAye.n diivaro.n se sar Takaraa ke 
haath paka.D kar chalane vaale ho gaye ruKasat haath chhu.Daake 
unako kuchh bhI yaad nahii.n hai, ab koI sau baar pukaare 

ilm nahii.n thA itanI jal{}dii khatam fasaane ho jaaye.nge 
tum begaane ban jaaoge, ham diivaane ho jaaye.nge 
kal baaho.n kA haar milaa thA, aaj ashko.n kA haar pukaare 
aajaa aajaa re, tujhako meraa pyaar pukaare 

#endindian
\endsong

% _End_of_Lyrics

\startsong
\stitle{ye hawaa ye fizaa hai udaas jaise meraa dil aa bhii jaa}%
\film{Gumrah}%
\year{1963}%
\starring{Ashok Kumar, Sunil Dutt, Mala Sinha}%
\singer{Mahendra Kapoor}%
\music{Ravi}%
\lyrics{Sahir}%

% Contributor: BOL ANAMOL #12083 [V S Rawat]
% Song courtesy: http://www.indianscreen.com (Late Shri Amarjit Singh)

\printtitle
#indian

o ho ho
o ho ho o ho o ho
o ho ho ho
o ho ho o ho ho ho ho ho
o ho ho ho ho ho
o ho ho

ye hawaa ye hawaa ye hawaa
ye fizaa ye fizaa ye fizaa
hai udaas jaise meraa dil meraa dil meraa dil
aa bhii jaa aa bhii jaa aa bhii jaa \-2

aa ke ab to chaa.Ndanii bhii zard ho chalii ho chalii ho chalii
dha.Dakano.n kii narm aa.Nch sard ho chalii ho chalii ho chalii
Dhal chalii hai raat aa ke mil aa ke mil aa ke mil
aa bhii jaa aa bhii jaa aa bhii jaa \-2

raah me.n bichhii hu_ii hai merii har nazar har nazar har nazar
mai.n ta.Dap rahaa huu.N aur tuu hai beKabar beKabar beKabar
ruk rahii hai saa.Ns aa ke mil aa ke mil aa ke mil
aa bhii jaa aa bhii jaa aa bhii jaa \-2

o ho ho
o ho ho o ho o ho
o ho ho ho
o ho o ho ho ho ho ho ho
o ho ho ho ho ho
o ho ho

#endindian
\endsong

% _End_of_Lyrics

% _End_of_File
